CELEX: 62018TN0282
Language: hu
Date: 2018-05-03 00:00:00
Title: T-282/18. sz. ügy: 2018. május 3-án benyújtott kereset – Bernis és társai kontra ESZT

201807060651994562018/C 259/542822018TC25920180723HU01HUINFO_JUDICIAL20180503394021T-282/18. sz. ügy: 2018. május 3-án benyújtott kereset – Bernis és társai kontra ESZT
 ---documentbreak--- C2592018HU3910120180503HU00543914022018. május 3-án benyújtott kereset – Bernis és társai kontra ESZT
   (T-282/18. sz. ügy)2018/C 259/54Az eljárás nyelve: angol
      Felek
   
   
      Felperesek: Ernests Bernis (Jurmala, Lettország), Oļegs Fiļs (Jurmala), OF Holding SIA (Riga, Lettország) és Cassandra Holding Company SIA (Jurmala) (képviselők: O. Behrends, M. Kirchner és L. Feddern ügyvédek)
   
      Alperes: Egységes Szanálási Testület (ESZT)
   
      Kérelmek
   
   A felperesek azt kérik, hogy a Törvényszék:
   
            —
         
         
            semmisítse meg az ABLV Bank, SA és az ABLV Bank Luxembourg, SA tekintetében az Egységes Szanálási Testület (ESZT) által 2018. február 23-án hozott határozatokat;
         
      
            —
         
         
            az alperest kötelezze a költségek viselésére.
         
      
      Jogalapok és fontosabb érvek
   
   Keresetük alátámasztása érdekében a felperesek tizenhárom jogalapra hivatkoznak.
   
            1.
         
         
            Az első jogalap azon alapul, hogy az ESZT nem rendelkezett hatáskörrel a fizetésképtelenséggel kapcsolatos határozat meghozatalára.
         
      
            2.
         
         
            A második jogalap azon alapul, hogy az ESZT – mivel alakszerű határozatot tett közzé arról, hogy nem fogad el szanálási intézkedéseket – megsértette a felperesek jogait.
         
      
            3.
         
         
            A harmadik jogalap azon alapul, hogy az ESZT megsértette a felperesek jogait annak következtében, hogy téves volt a 806/2014/EU rendelet (
                  1
               ) 18. cikke (1) bekezdésének (b) pontja szerinti értékelése.
         
      
            4.
         
         
            A negyedik jogalap azon alapul, hogy az ESZT megsértette a felperesek jogait annak következtében, hogy téves volt a 806/2014 rendelet 18. cikke (1) bekezdésének (a) pontja szerinti értékelése.
         
      
            5.
         
         
            Az ötödik jogalap azon alapul, hogy az ESZT megsértette a felperesek meghallgatáshoz való jogát, valamint más eljárási jogait.
         
      
            6.
         
         
            A hatodik jogalap azon alapul, hogy az ESZT megsértette a felperesek megfelelően indokolt határozathoz fűződő jogát.
         
      
            7.
         
         
            A hetedik jogalap azon alapul, hogy az ESZT nem vizsgálta és nem értékelte gondosan és pártatlanul az ügy összes releváns körülményét.
         
      
            8.
         
         
            A nyolcadik jogalap azon alapul, hogy az ESZT megsértette az arányosság elvét.
         
      
            9.
         
         
            A kilencedik jogalap azon alapul, hogy az ESZT megsértette az egyenlő bánásmód elvét.
         
      
            10.
         
         
            A tizedik jogalap azon alapul, hogy az ESZT megsértette a felperesek tulajdonhoz való jogát, valamint a felperesek tekintetében a vállalkozás szabadságát.
         
      
            11.
         
         
            A tizenegyedik jogalap azon alapul, hogy az ESZT megsértette azt az elvet, hogy saját felróható magatartására előnyök szerzése végett senki sem hivatkozhat (nemo auditur propriam turpitudinem allegans).
         
      
            12.
         
         
            A tizenkettedik jogalap azon alapul, hogy az ESZT visszaélt hatáskörével.
         
      
            13.
         
         
            A tizenharmadik jogalap azon alapul, hogy az ESZT megsértette a felpereseknek az Európai Unió Alapjogi Chartája 41. cikkén alapuló jogát, mivel nem biztosította, hogy az ABLV Bank ügyeit az Unió érintett intézményei és szervei intézzék.
         
      (
         1
      )	A hitelintézeteknek és bizonyos befektetési vállalkozásoknak az Egységes Szanálási Mechanizmus keretében történő szanálására vonatkozó egységes szabályok és egységes eljárás kialakításáról, valamint az Egységes Szanálási Alap létrehozásáról és az 1093/2010/EU rendelet módosításáról szóló, 2014. július 15-i 806/2014/EU európai parlamenti és tanácsi rendelet (HL 2014. L 225., 1. o.).